Saul Bass

I Saul Bass (Mayo 8, 1920 – Abril 25, 1996) metung yang Americanung graphic designer ampong talagawang pelikulang sinambut Oscar, a pikabalwan dili king kayang disenyu da reng title sequence ampong poster da reng pelikula, ampo deng logo da reng kumpanya.

Kilub ning karera nang apat a pulung (40) banwa, megobra ya i Bass para kareng mapilan kareng pekasikat a talagawang pelikula ning Hollywood, antimo di Alfred Hitchcock, Otto Preminger, Billy Wilder, Stanley Kubrick ampong Martin Scorsese. Kayabe ya kareng pekasikat nang title sequence ing kikimut a ginupit a papil (animated paper cut-out) ning takde ning adik king heroin para king pelikula nang Preminger a The Man with the Golden Arm, nung nu deng credit pupulayi la ketang kaybat maging matas pangakwa (high-angle shot) ning skyscraper king North by Northwest nang Hitchcock, ampo ing sulat a e tuglung-tuglung (disjointed text) a pupulaying abe-abe ampong mikakawani king Psycho.

Dinisenyu nong Bass deng kapansin-pansin logo da reng kumpanya king Pangulung America, kayabe ne ing kampana ("bell") a logo ning AT&T anyang 1969, ampo ing "globe" logo ning AT&T anyang 1983 kaybat nang misalbag ning Bell System after the kaybat nang misalbag ning Bell System. Migdisenyu ya mu namang "jetstream" logo para king Continental Airlines anyang 1968 ampong "tulip" logo  para king United Airlines anyang 1974, a meging metung kareng pekakilalang logo ning industria da reng airline king panaun a ita. Dininan neng dangalan ning Google i Saul Bass kapamilatan ning pamamili kaya king Google Doodle anyang Mayo 8, 2013.

Dalerayan

Karagdagang babasan
 Kirkham, Pat and Jennifer Bass (2011). Saul Bass: A Life in Film & Design. London: Laurence King. ISBN 978-1-85669-752-1.
 Tomislav Terek (2001). Saul Bass on Titles: Film Titles Revealed. Defunkt Century. ISBN 1-903792-00-2.

Suglung palwal

Titles Designed by Saul Bass (still sequences & commentary)
Saul Bass Title Sequences on Art of the Title
Title Sequences from Saul Bass (videos & commentary)
Saul Bass Posters Archive
Saul Bass on the Web
Saul Bass in the Looniverse
Pitch video for 1969 Bell System logo, uniform, and vehicle redesign 
saul bass history in thai language 

Category:1920 kebaitan
Category:1996 kematyan
Category:AIGA Medalists
Category:American graphic designers
Category:American Jews
Category:American typographers
Category:Directors of Best Documentary Short Subject Academy Award winners
Category:Film and television title designers
Category:Film poster artists
Category:Logo designers
Category:People from New York City